paragraph_text: Bio je svjetski prvak u Formuli 1 1978. godine s bolidom Lotus-Ford, pobjednik 500 milja Indianapolisa 1969. godine i američkog Cart-Champcar prvenstva 1965., 1966., 1969. i 1984. godine. Uz Dana Gurneya je jedini vozač koji je ostvario pobjede u najvažnijim automobilističkim natjecanjima - Formuli 1, IndyCaru (prvenstva CART i USAC), Svjetskom prvenstvu sportskih automobila (World Sportscar Championship) te NASCAR Sprint Cupu. Kao sportaš izuzetne dugovječnosti, nastupao je i u sedmom desetljeću svog života.